அந்தக் கடிதத்தைப் பார்த்த பிறகு கிளம்புவதா வேண்டாமா என்ற நான் குழம்பிக் கொண்டிருந்த போது நீ அனுப்பிய ஆள் வந்தான். உன் கடிதத்தைப் பார்த்த பிறகு எனக்கு மூளையே கலங்கிவிட்டது. மாமா மாமிக்குத் தெரியாமல் நீ மீனாவை திருமணம் செய்த கொள்ள வேண்டிய சூழ்நிலை அப்படி என்ன வந்திருக்குமோ எனக்குப் புரியவில்லை. மாமி நம்மை எவ்வளவு தாழ்வாக மதிக்கிறாளோ உனக்கு தெரியாதது இல்லை. நல்லது கெட்டது தெரிந்தவன். அவசரப்பட்டு ஒரு முடிவுக்கு வந்திருக்க மாட்டாய் என்ற நம்பிக்கை எனக்கு இருக்கிறது. ஒருக்கால் நீ கட்டாயம் மீனாவைக் கல்யாணம் செய்து கொள்ளத்தான் வேண்டும் என்றால் கல்யாணம் ஆனதும் நேராக திருப்பதிக்குப் போய் ஏழுமலையானை தரிசனம் செய்து கொண்ட பிறகு இங்கே வரவேண்டும். இது என்னுடைய வேணடுகோள். இந்தக் கடிதம் முன்னாடியே உனக்கு கிடைத்துவிட்டால் திருமண விஷயத்தில் இன்னொரு தடவை யோசித்துவிட்டு முடிவு செய்ய வேண்டும். குடும்பச் சுமை சிறுவயதிலேயே உன் தலையில் விழுந்து விட்டது. உன் திருமண வாழ்க்கை நல்லபடியாக அமைந்து நீ சந்தோஷமாக வாழ்வதைப் பார்க்க வேண்டும். அதைவிட நான் விரும்புவது வேறொன்றுமில்லை.